Missatge: Protesta a Londres per demanar que els tampons no siguin subjecte d'impost.La Comissió d'Igualtat del Congrés ha aprovat una proposició no de llei presentada pel PSOE per baixar l'IVA dels productes d'higiene femenina, els bolquers de nens i adults i els preservatius. Tots els grups, excepte el PP i Ciutadans, insten el Govern a aprovar un IVA superreduït del 5% per a aquests "productes imprescindibles". El Partit Popular ha votat en contra d'aquesta mesura, mentre que Ciutadans s'ha abstingut.Compreses, tampons o preservatius estan gravats actualment amb un IVA del 10%. En el cas dels bolquers, l'impost és el màxim, del 21%. Per a la diputada socialista Laura Guinart, aquests productes "han de considerar-se com el que són, béns de primera necessitat i, com a tals, no poden seguir gravats amb un IVA que no sigui el superreduït".Quant als preservatius, el PSOE assenyala que és el mètode anticonceptiu més usat a Espanya per les dones d'entre 19 i 49 anys i que s'ha demostrat eficaç per prevenir tot tipus de malalties de transmissió sexual i embarassos no desitjats, per la qual cosa el seu IVA ha de ser també el més reduït possible.Una directiva europea impedeix l'aplicació de facto de l'IVA superreduït del 4%. Per això, la proposició no de llei insta el Govern a reduir l'IVA actual d'aquests productes fins al 5%, el mínim permès, tal com passa a França. També al fet que promogui que aquesta normativa es modifiqui perquè es pugui aplicar l'impost més reduït, del 4%.http://www.eldiario.es/economia/PP-Cs-IVA-tampones-preservativos_0_573243516.html

Resposta: Els homes també necessitem afeitar-nos regularment, això també ho posem reduït?La higiene és necessària, ens hem de dutxar regularment, el xampú i el gel també el posem reduït?El lubricant també és necessari per a una bona relació sexual i a més hi ha lubricant espermicida, també posem l'IVA reduït?Un nadó també necessita xumets, vestits per nadons i un llit per nadons, també ho posem reduït?És que si vas estirant el fil al final hi ha moltíssims productes que no haurien de tenir IVA, però al final no sóc jo el fan d'anar posant impostos abusius al consum. Si voleu anar per aquest camí perfecte, Singapur té un IVA únic del 7%.Però en general, malgrat puc entendre el raonament, sóc molt escèptic per la gent que vol abaixar impostos selectivament. Com el tema de la cultura, on la majoria d'actors progres estan a favor d'impostos alts fins que els hi apugen a ells.De la mateixa manera estic segur que mr. Calcesalcap està a favor d'apujar els impostos excepte en aquells productes que ara per capritx considera que no s'haurien de pujar.Per no dir que sí que hi ha alternatives, no defensaven els mateixos col·lectius la copa menstrual fa poc? Per altra banda costen 5€ 32 unitats (mirant ràpid al súper online), el que ve a ser 5€ si la regla dura 7 dies cada 28 doncs 5€ cada 4 mesos? Això és el preu inassequible?En resum crec que al preu al que estan les compreses no és el principal problema i no farà pas la diferència si una dona cada 4 mesos en comptes de gastar-se 5€ se'n gasta 4,8€. Crec que la idea és més aviat poder continuar amb el victimisme feminista de com la societat maltracta a les dones i aprofitar-ho per promocionar la seva agenda de propostes.